stanford-oval/wikipedia huggingface dataset:
รายชื่อละครโทรทัศน์จักร ๆ วงศ์ ๆ
รายชื่อละครโทรทัศน์จักร ๆ วงศ์ ๆ > ละครพื้นบ้านจักร ๆ วงศ์ ๆ ที่ออกอากาศระหว่างปี 2560 - ปัจจุบัน > ละครพื้นบ้านจักร ๆ วงศ์ ๆ ที่ออกอากาศปี 2564

| ละครโทรทัศน์ |
| --- | --- | --- | --- | --- | --- | --- |

| ชื่อเรื่อง | วันที่ออกอากาศตอนแรก | จำนวนตอน | นักแสดงนำ | ผลิตโดย | หมายเหตุ |  |
| เทพสามฤดู | 30 มกราคม - 25 เมษายน 2564 | 26 ตอน | พลพจน์ พูลนิล ธนเดช ดีสีสุข คริษฐา สังสะโอภาส กชกร ส่งแสงเติม ดาริน ดารากานต์ ชนุชตรา สุขสันต์ วรัญภรณ์ พัฒน์ช่วย  พบศิลป์  โตสกุล โอภาถูมิ  ชิตาพัณณ์ ด.ญ.ของขวัญ ลี้ปภาวัฒนะ | บริษัท สามเศียร จำกัด  ดีด้า วิดีโอ โปรดักชั่น | รีรันทางช่อง 7 HD อีกครั้ง เนื่องจากสถานการณ์แพร่ระบาด COVID-19 รอบที่ 2 |  |
| อุทัยเทวี | 1 พฤษภาคม - 25 กรกฎาคม 2564 | 26 ตอน | สุรศักดิ์ สุวรรณวงษ์ วรัญภรณ์ พัฒน์ช่วย อัญรส ปุณณโกศล นรินทร์ พรพิทักษ์ พบศิลป์ โตสกุล กชกร ส่งแสงเติม ประสบลาภ กิตติถนอม รัฐศิลป์ นลินธนาพัฒน์ พศิน กรรณสูต อรศศิพัชร์ มามีเกตุรัตน์ เพชรฎี ศรีฤกษ์ สมิท ธนโชติ แคนดี้ เอเวอรี่ ด.ช.อภิรักษ์ ตั้งสถาพรพันธ์ ด.ญ.กฤษลักษณ์ เป้าทอง | บริษัท สามเศียร จำกัด  ดีด้า วิดีโอ โปรดักชั่น | รีรันทางช่อง 7 HD อีกครั้ง เนื่องจากสถานการณ์แพร่ระบาด COVID-19 รอบที่ 3 |  |
| สังข์ทอง | 31 กรกฎาคม 2564 - 27 กุมภาพันธ์ 2565 | 62 ตอน | สุรศักดิ์ สุวรรณวงษ์ เกศรินทร์ น้อยผึ้ง โอภาภูมิ ชิตาพัณณ์ วรัญภรณ์ พัฒน์ช่วย ประสบลาภ กิตติถนอม ชนุชตรา สุขสันต์ คริสเตียน เอเกิล อัญรส ปุณณโกศล รัฐศิลป์ นลินธนาพัฒน์ ปิ่นทิพย์ อรชร ธนศักดิ์ จิตตพงษ์ กัญจน์อมล เคล้าจิตพูลสุข สุพศิน แสงรัตนทองคำ ชนารดี อุ่นทะศรี พบศิลป์ โตสกุล ธนภัทร ดิษฐไชยวงศ์ อรศศิพัชร์ มามีเกตุรัตน์ วรัญภรณ์ พัฒน์ช่วย พลพจน์ พูลนิล ศมลภัท นาคอุไร รัฐธรรมนูญ ศรีฤกษ์ ปนัดดา โกมารทัต อัมรินทร์ สิมะโรจน์ ประถมาภรณ์ รัตนภักดี แคนดี้ เอเวอรี่ กุสุมา โพธิ์ศรี สุกฤษฎิ์ สงแก้ว ด.ช.ถิรคุณ ศรีชู ด.ช.ธาวิน มงคลจักรวาฬ ฉัตรมงคล บำเพ็ญ ครรชิต ขวัญประชา เยาวเรศ นิสากร  กมลวรรณ ศตรัตพะยูน | บริษัท สามเศียร จำกัด  ดีด้า วิดีโอ โปรดักชั่น | รีรันทางช่อง ช่อง 7 HD อีกครั้ง เนื่องจากสถานการณ์แพร่ระบาด COVID-19 รอบที่ 4 |  |
รายชื่อละครโทรทัศน์จักร ๆ วงศ์ ๆ > ละครพื้นบ้านจักร ๆ วงศ์ ๆ ที่ออกอากาศระหว่างปี 2560 - ปัจจุบัน > ละครพื้นบ้านจักร ๆ วงศ์ ๆ ที่ออกอากาศปี 2565

| ละครโทรทัศน์ |
| --- | --- | --- | --- | --- | --- |

| ชื่อเรื่อง | วันที่ออกอากาศ | จำนวนตอน | นักแสดงนำ | ผลิตโดย |  |
| เจ้าหญิงพิกุลทอง | 5 มีนาคม - 27 สิงหาคม 2565 | 51 ตอน | กฤชสร เปรมปรีดิ์ (เจ้าชายพิชัยมงกุฎ/เทพบุตรสิงขร)  เกศรินทร์ น้อยผึ้ง (เจ้าหญิงพิกุลทอง/พระธิดาทิพเกสร/นางฟ้าทิพเกสร)  สุรศักดิ์ สุวรรณวงษ์ (อภิธาน/เทพบุตรสวรรค์)   เนตรนภา ศรีดาหลง  (กัญญา/นางฟ้าอัจฉรา) ธนศักดิ์ จิตตพงษ์ (อโณทัย/เทพบุตรสวรรค์)  สุพศิน แสงรัตนทองคำ (วโรรมณ์/เทพบุตรสวรรค์)  ชนุชตรา สุขสันต์ (ชมนาด/นางฟ้าทิพอัปสร) ภัทรภร สนธิภักดิ์ (นางยักษ์กาขาว)  นิรดา เจษฎาปริยากุล (นางยักษ์กานิล) ฉัตรมงคล บำเพ็ญ (พญานาคราช) เหมวัต ชำนาญยง (ท้าวสุบรรณปักษาร่างมนุษย์)  พศิณ กรรณสูต (ท้าวสุบรรณปักษาร่างพญาแร้ง)  อัญรส ปุณณโกศล (ชบา/สัตว์นรกแพทอง) ปิ่นทิพย์ อรชร  (อังกาบ/สัตว์นรกเรือนทอง)  สวีเดน ทะสานนท์  (การเวก)   ณพบ   ประสบลาภ ประถมาภรณ์ รัตนภักดี ไดโรจน์ สังวริบุตร พิมพ์ภัสสร์ อภิลพูลลาภ สวีเดน ทะสานนท์ สมบัติ ผิวสง่า พงษ์ประยูร ราชอาภัย นิตยา ปานะถึก สาร์รินทร์ อิศรางกูร ณ อยุธยา   อรสา อิศรางกูร ณ อยุธยา พอเจตน์ แก่นเพชร สิริยา นฤนาท ณธีพัฒน์ เปี่ยมคุโรดม พิมพ์ศิริ คชหิรัญ สุรพล ไพรวัลย์ สิดาภา เจิมงามพริ้ง ทัศนีย์ สีดาสมุทร์ ด.ญ.ฟลอร่า มัสซาโร ด.ญ.ปาณิศรา กฤติกูลภาคิน | บริษัท สามเศียร จำกัด  ดีด้า วิดีโอ โปรดักชั่น บริษัท ดาราวิดีโอ โปรดักชั่น จำกัด |  |
| ลูกผู้ชายชื่อไกรทอง | 28 สิงหาคม 2565 - 5 มีนาคม 2566 | 55 ตอน | สุรศักดิ์ สุวรรณวงษ์ (ไกรทอง)  ปิ่นปินัทธ์ นิธิศกุลไพศาล (ตะเภาแก้ว) อิสซาเบล โคปิเต่ (ตะเภาทอง)   มิตร มิตรชัย (ชาละวัน)   ชนุชตรา สุขสันต์ (เลื่อมลายวรรณ)   ชนารดี อุ่นทะศรี (วิมาลา)   โอภาภูมิ ชิตาพัณณ์ (อาจารย์คง)   สวีเดน ทะสานนท์ (เกิน)   ณภพ ประสบลาภ (ท้าวโคจร)   สุกฤษฏิ์ สงแก้ว (ไพรวัลย์)   พบศิลป์ โตสกุล (ขุนไกร พ่อของไกรทอง)  นิรดา เจษฎาปริยากุล (พิศมัย แม่ของไกรทอง)   อัมรินทร์ สิมะโรจน์ (เศรษฐีเมืองพิจิตร)   อรศศิพัชร์ มามีเกตุรัตน์ (คุณหญิงสาคร)  ณธีพัฒน์ เปี่ยมคุโณดม (กุมภี)   คณิศร สินมา (กุมภา)   ฉัตรมงคล บำเพ็ญ (ท้าวพันตา)   ฤทธิ์ ลือชา (ท้าวรำไพ)  ลัลลดา แก้วยอดครู (มัสยา)   ศมลภัท นาคอุไร(มัจฉา)   วงสวัสด์ สุริยะชัยวัฒนะ   ชัชวัสส์ สุริยะชัยวัฒนะ   สุระ มูรธานนท์   ชวนากร อรุณนวพงศา   ภิพัชพนธ์ อภิวรสิทธิ์ | บริษัท สามเศียร จำกัด  ดีด้า วิดีโอ โปรดักชั่น บริษัท ดาราวิดีโอ โปรดักชั่น จำกัด |  |
รายชื่อละครโทรทัศน์จักร ๆ วงศ์ ๆ > ละครพื้นบ้านจักร ๆ วงศ์ ๆ ที่ออกอากาศระหว่างปี 2560 - ปัจจุบัน > ละครพื้นบ้านจักร ๆ วงศ์ ๆ ที่ออกอากาศปี 2568

| ละครโทรทัศน์> ชื่อเรื่อง | ละครโทรทัศน์> วันที่ออกอากาศ | ละครโทรทัศน์> จำนวนตอน | ละครโทรทัศน์> นักแสดง | ละครโทรทัศน์> ผลิตโดย | ละครโทรทัศน์> ผู้กำกับการแสดง |
| --- | --- | --- | --- | --- | --- |
| แม่ปลาบู่ | 1 มีนาคม 2568 - ปัจจุบัน |  | สุรศักดิ์ สุวรรณวงษ์ (เจ้าชายพรหมทัต)   เกศรินทร์ น้อยผึ้ง (เอื้อย/อ้าย) กุ๊กกิ๊ก กชกร (ขนิษฐา) มาฬิศร์ เชยโสภณ (เศรษฐีภาติกะ)  ชมพูนุท พึ่งผล (ขนิษฐี)  ศุภกร จิเนราวัต (อึ่ง)   ปภาดา ประกอบเสียง (พระธิดามัลลิกา)   เพชรฎี ศรีฤกษ์ (ท้าวพิไชยทัต)  น้ำทิพย์ เสียมทอง (พระมเหสีแสงจันทร์)   ยุวดี เรืองฉาย (แม่หมอ)  ด.ช.ชัญญ จรัสวสุท (พระโอรสพรหมทัต)  ด.ญ.ปาณิศรา กฤตติกูลภาคิน (เอื้อย/อ้าย วัยเด็ก)  ด.ช. ชนะพล ศรีพรชัย (อึ่ง วัยเด็ก)   ด.ญ. ไอย์ฌิฌา กรุดนาค (พระธิดามัลลิกา วัยเด็ก)  ด.ช.ปัณณวัฒน์ เพชรเด็ด (พระลบ)  ชลมารค ธ เชียงทอง (แช่ม)   เต่า เชิญยิ้ม (ชม)   ศรีนวล ขำอาจ (ยายสม)   ณัฐมนต์ เพ็งพันธุ์ (คุณท้าวพิลัย)   นิตยา ปานะถึก (คุณท้าวเทพทอง)   พงษ์ประยูร ราชอาภัย (อำมาตย์เพิ่ม)   วรวรรธน์ ภูวนัย (หมื่นพิษณุ)   วยุษฏิ์ รินทอง (หมื่นสนธยา)   สุระ มูรธานนท์ (กำนันมิ่ง)   ตูมตาม เชิญยิ้ม (ปลูก)   จารุศิริ ภูวนัย (จำปา)   ปรารถนา ฉิมแก้ว (นางกำนัลมาลี)   จรรตรา นวสถาพร (นางกำนัลเกสร)   ลักษิกา สมบูรณ์ (กลิ่น)   กุลปริยา ศรนิล (จี่)   ด.ญ.วรัชศญา ตั้งชัยวรรณา (จี่ วัยเด็ก)   ด.ญ.นลินรัตน์ หรั่งน้ำทิพย์ (กลิ่น วัยเด็ก) | บริษัท สามเศียร จำกัด บริษัท ดาราวิดีโอ จำกัด  | ภิภัชพนธ์ อภิวรสิทธิ์ (ผู้กำกับการแสดง) ศิรวิชญ์ สังวริบุตร/ธนากร กรียะสูตร์ (ผู้ช่วยผู้กำกับการแสดง) |
จังหวัดพิจิตร

"พิจิตร" เปลี่ยนทางมาที่นี่ สำหรับความหมายอื่น ดูที่ พิจิตร (แก้ความกำกวม)
| จังหวัดพิจิตร |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Phichit
จากซ้ายไปขวา บนลงล่าง:  วัดโพธิ์ประทับช้าง  รูปปั้นชาละวันที่บึงสีไฟ  แม่น้ำน่าน 
   ธง ตรา
คำขวัญ: ถิ่นประสูติพระเจ้าเสือ แข่งเรือยาวประเพณี พระเครื่องดีหลวงพ่อเงิน เพลิดเพลินบึงสีไฟ ศูนย์รวมใจหลวงพ่อเพชร รสเด็ดส้มท่าข่อย ข้าวเจ้าอร่อยลือเลื่อง ตำนานเมืองชาละวัน
แผนที่ประเทศไทย จังหวัดพิจิตรเน้นสีแดงแผนที่ประเทศไทย จังหวัดพิจิตรเน้นสีแดง
ประเทศ:  ไทย
การปกครอง
 • ผู้ว่าราชการ : ธนียา นัยพินิจ   (ตั้งแต่ พ.ศ. 2567) 
 • นายก อบจ. : กฤษฏ์ เพ็ญสุภา   (ตั้งแต่ พ.ศ. 2568) 
พื้นที่
 • ทั้งหมด: 4,531.013 ตร.กม. (1,749.434 ตร.ไมล์)
อันดับพื้นที่: อันดับที่ 46
ประชากร (พ.ศ. 2566)
 • ทั้งหมด: 521,907 คน
 • อันดับ: อันดับที่ 49
 • ความหนาแน่น: 115.18 คน/ตร.กม. (298.3 คน/ตร.ไมล์)
 • อันดับความหนาแน่น: อันดับที่ 41
รหัส ISO 3166: TH-66 
สัญลักษณ์ประจำจังหวัด
 • ต้นไม้: บุนนาค
 • ดอกไม้: บัวหลวง
 • สัตว์น้ำ: จระเข้น้ำจืด
ศาลากลางจังหวัด
 • ที่ตั้ง: ภายในศูนย์ราชการจังหวัดพิจิตร ถนนพิจิตร-ตะพานหิน ตำบลท่าหลวง อำเภอเมืองพิจิตร จังหวัดพิจิตร 66000
 • โทรศัพท์: 0 5661 1318
 • โทรสาร: 0 5661 1318
เว็บไซต์: http://www.phichit.go.th/
 
 ส่วนหนึ่งของสารานุกรมประเทศไทย
พิจิตร เป็นจังหวัดหนึ่งที่ตั้งอยู่ทางภาคกลางตอนบนระหว่างจังหวัดนครสวรรค์กับจังหวัดพิษณุโลก มีพื้นที่ประมาณ 4,531 ตารางกิโลเมตร มีประชากรในปี พ.ศ. 2561 จำนวน 539,374 คน จังหวัดพิจิตรมีแม่น้ำน่านและแม่น้ำยมไหลผ่าน ตัวเมืองพิจิตรตั้งอยู่ริมฝั่งแม่น้ำน่าน
ประวัติศาสตร์

พิจิตร เดิมสะกดว่า พิจิตร์ มีความหมายว่า "(เมือง) งาม" พิจิตรเป็นเมืองเก่าแก่ในสมัยสุโขทัย ซึ่งมีสถานะเป็นหัวเมืองเอกของกรุงสุโขทัย ต่อมาในสมัยอยุธยา รัชสมัยของสมเด็จพระบรมไตรโลกนาถได้เปลี่ยนชื่อเป็น "เมืองโอฆะบุรี" ซึ่งแปลว่า "เมืองในท้องน้ำ" ตามตำนานกล่าวว่า พระยาโคตรบองเป็นผู้สร้างเมืองพิจิตร แต่จะสร้างในสมัยใดไม่ปรากฏ นอกจากนี้ เมืองพิจิตรยังเป็นที่ประสูติของพระมหากษัตริย์แห่งกรุงศรีอยุธยาพระองค์หนึ่งคือ สมเด็จพระเจ้าสุริเยนทราธิบดี (พระเจ้าเสือ)
ในสมัยอยุธยา พิจิตรเป็นหัวเมืองชั้นตรี มีตำแหน่งเจ้าเมืองปรากฏตามพระไอยการตำแหน่งนาพลเรือนนาทหารหัวเมืองว่า ออกญาเทพาธิบดีศรีรณรงค์ฤๅไชยอภัยพิรียภาหะ ศักดินา 5,000 ไร่ ซึ่งถือว่าเป็นขุนนางบรรดาศักดิ์ระดับสูง ในสมัยกรุงศรีอยุธยามีหัวเมืองชั้นตรีเพียง 7 เมืองเท่านั้น คือ เมืองพิชัย เมืองพิจิตร เมืองนครสวรรค์ เมืองพัทลุง เมืองชุมพร เมืองจันทบูร และเมืองไชยา จึงนับว่าในสมัยโบราณ พิจิตรเป็นเมืองที่ค่อนข้างจะมีความสำคัญสูง จนตำแหน่งเจ้าเมืองมีการตราไว้ในพระไอยการฯซึ่งสมเด็จพระบรมไตรโลกนาถได้ทรงตราไว้
ในสมัยกรุงรัตนโกสินทร์ เมืองพิจิตรเป็นเพียงเมืองขนาดเล็ก แต่ก็ยังมีเจ้าเมืองปกครองดังเช่นเมืองอื่น ๆ เมื่อถึงสมัยรัชกาลที่ 5 โปรดให้ย้ายเมืองพิจิตรมาตั้งที่บ้านคลองเรียง ซึ่งเป็นคลองขุดใหม่ลัดแม่น้ำน่านที่ตื้นเขิน คลองเรียงจึงกลายเป็นแม่น้ำน่านไป ส่วนบริเวณเมืองพิจิตรเก่ายังปรากฏโบราณสถานอยู่หลายแห่ง ซึ่งมีอายุตั้งแต่สมัยสุโขทัยถึงสมัยอยุธยา
ภูมิศาสตร์ > ที่ตั้งและอาณาเขต

จังหวัดพิจิตรอยู่ห่างจากกรุงเทพมหานคร ไปทางทิศเหนือประมาณ 350 กิโลเมตร มีเนื้อที่ 4,531.013 ตารางกิโลเมตร หรือประมาณ 2,831,883 ไร่ มีอาณาเขตติดต่อกับจังหวัดใกล้เคียง ดังนี้
ทิศเหนือ ติดต่อกับจังหวัดพิษณุโลก
ทิศตะวันออก ติดต่อกับจังหวัดเพชรบูรณ์
ทิศใต้ ติดต่อกับจังหวัดนครสวรรค์
ทิศตะวันตก ติดต่อกับจังหวัดกำแพงเพชร
ภูมิศาสตร์ > ลักษณะภูมิประเทศ

มีสภาพภูมิประเทศเป็นที่ราบลุ่มตอนกลางและค่อยสูงขึ้นทางทิศตะวันออกและตะวันตกมีแม่น้ำยมและแม่น้ำน่านไหลผ่านจากเหนือจรดใต้ มีบึงสีไฟ และบึง หนอง คลอง อีกจำนวนมาก สภาพภูมิอากาศโดยทั่วไปอุณหภูมิเฉลี่ย 30.2 องศาเซลเซียส ต่ำสุดโดยประมาณ 14.4 องศาเซลเซียส สูงสุดโดยเฉลี่ยประมาณ 33.2 องศาเซลเซียส ปริมาณน้ำฝนเฉลี่ยตลอดปี 911.3 มิลลิเมตร สูงสุด 1,113.9 มิลลิเมตร การประกอบอาชีพ ส่วนใหญ่ประกอบอาชีพทางการเกษตรเป็นภาคการผลิตหลัก รองลงมาได้แก่ อุตสาหกรรม การค้าส่ง การค้าปลีก และการบริการ ผลผลิตสำคัญได้แก่ ข้าวโพด ถั่วเขียว และการประมง
สัญลักษณ์ประจำจังหวัด

ตราประจำจังหวัด: รูปต้นโพธิ์ริมสระหลวง
ธงประจำจังหวัด: ธงพื้นสีเขียวสลับขาว สีเขียวมี 3 แถบ สีขาว 2 แถบ กลางธงมีรูปตราประจำจังหวัดคือรูปต้นโพธิ์ริมสระหลวง
คำขวัญประจำจังหวัด: ถิ่นประสูติพระเจ้าเสือ แข่งเรือยาวประเพณี พระเครื่องดีหลวงพ่อเงิน เพลิดเพลินบึงสีไฟ ศูนย์รวมใจหลวงพ่อเพชร รสเด็ดส้มท่าข่อย ข้าวเจ้าอร่อยลือเลื่อง ตำนานเมืองชาละวัน
ต้นไม้ประจำจังหวัด: บุนนาค (Mesua ferrea)
ดอกไม้ประจำจังหวัด: ดอกบัวหลวง (Nelumbo nucifera)
ธงประจำจังหวัดพิจิตร
ตราประจำจังหวัดพิจิตร
ต้นบุนนาค ต้นไม้ประจำจังหวัดพิจิตร
ดอกบัวหลวง ดอกไม้ประจำจังหวัดพิจิตร
ตราผ้าผูกคอลูกเสือประจำจังหวัดพิจิตร
การเมืองการปกครอง > หน่วยการปกครอง > การปกครองส่วนภูมิภาค

การปกครองแบ่งออกเป็น 12 อำเภอ 89 ตำบล 888 หมู่บ้าน
| --- | --- |
 อำเภอเมืองพิจิตร  อำเภอวังทรายพูน  อำเภอโพธิ์ประทับช้าง  อำเภอตะพานหิน  อำเภอบางมูลนาก  อำเภอโพทะเล:   อำเภอสามง่าม  อำเภอทับคล้อ  อำเภอสากเหล็ก  อำเภอบึงนาราง  อำเภอดงเจริญ  อำเภอวชิรบารมี
การเมืองการปกครอง > หน่วยการปกครอง > การปกครองส่วนท้องถิ่น

จังหวัดพิจิตรมีองค์กรปกครองส่วนท้องถิ่นรวม 102 แห่ง ประกอบด้วย องค์การบริหารส่วนจังหวัด 1 แห่ง, เทศบาลเมือง 3 แห่ง ได้แก่ เทศบาลเมืองตะพานหิน เทศบาลเมืองบางมูลนาก และเทศบาลเมืองพิจิตร, เทศบาลตำบล 25 แห่ง และองค์การบริหารส่วนตำบล 75 แห่ง
โครงสร้างพื้นฐาน > การศึกษา

มหาวิทยาลัยมหาจุฬาลงกรณราชวิทยาลัย วิทยาลัยสงฆ์พิจิตร
วิทยาลัยชุมชนพิจิตร
ศูนย์แพทยศาสตรศึกษาชั้นคลินิก โรงพยาบาลพิจิตร  (สถาบันร่วมผลิตแพทย์แห่งคณะแพทยศาสตร์ มหาวิทยาลัยนเรศวร)
ศูนย์วิทยบริการ มหาวิทยาลัยนเรศวร
ศูนย์วิทยบริการ มหาวิทยาลัยราชภัฏกำแพงเพชร
ศูนย์วิทยบริการ มหาวิทยาลัยราชภัฏเพชรบูรณ์
โรงเรียนพิจิตรพิทยาคม
โรงเรียนสระหลวงพิทยาคม
โรงเรียนอนุบาลพิจิตร
โรงเรียนพิจิตรอินเตอร์
โรงเรียนอนุบาลวชิร
โรงเรียนยอแซฟ พิจิตร
บทความหลัก: รายชื่อโรงเรียนในจังหวัดพิจิตร
โครงสร้างพื้นฐาน > สาธารณสุข

โรงพยาบาลพิจิตร อำเภอเมืองพิจิตร
โรงพยาบาลทัศนเวช อำเภอเมืองพิจิตร
โรงพยาบาลสหเวช อำเภอเมืองพิจิตร
โรงพยาบาลพิษณุเวช สาขาพิจิตร อำเภอเมืองพิจิตร
โรงพยาบาลชัยอรุณเวชการ อำเภอเมืองพิจิตร
โรงพยาบาลทับคล้อ อำเภอทับคล้อ
โรงพยาบาลบางมูลนาก อำเภอบางมูลนาก
โรงพยาบาลวังทรายพูน อำเภอวังทรายพูน
โรงพยาบาลสามง่าม อำเภอสามง่าม
โรงพยาบาลโพทะเล อำเภอโพทะเล
โรงพยาบาลโพธิ์ประทับช้าง อำเภอโพธิ์ประทับช้าง
โรงพยาบาลสมเด็จพระยุพราชตะพานหิน อำเภอตะพานหิน
โรงพยาบาลวชิรบารมี อำเภอวชิรบารมี
โรงพยาบาลดงเจริญ อำเภอดงเจริญ
โรงพยาบาลสากเหล็ก อำเภอสากเหล็ก
โรงพยาบาลบึงนาราง อำเภอบึงนาราง
โรงพยาบาลภัทรเวช อำเภอเมืองพิจิตร
โรงพยาบาลตะพานหินรวมแพทย์ อำเภอตะพานหิน
โครงสร้างพื้นฐาน > การขนส่ง

การขนส่งในจังหวัดพิจิตรมีทั้งทางถนนและทางราง ทางหลวงสำคัญในจังหวัดในแนวเหนือ-ใต้ ได้แก่ ทางหลวงแผ่นดินหมายเลข 117 และทางหลวงแผ่นดินหมายเลข 11 ซึ่งเชื่อมต่อจากจังหวัดนครสวรรค์ ผ่านจังหวัดพิจิตร ไปยังจังหวัดพิษณุโลก ส่วนในแนวตะวันออก-ตะวันตก ได้แก่ ทางหลวงแผ่นดินหมายเลข 115 ซึ่งเป็นทางหลวงที่เชื่อมต่อไปจังหวัดกำแพงเพชร นอกจากนี้ ยังมีทางหลวงแผ่นดินหมายเลข 113 ซึ่งเชื่อมต่อจากตัวเมืองไปยังอำเภอตะพานหิน และไปยังจังหวัดเพชรบูรณ์
นอกจากทางถนนแล้ว จังหวัดพิจิตรยังมีทางรถไฟสายเหนือผ่านอำเภอบางมูลนาก อำเภอตะพานหิน และอำเภอเมืองพิจิตร โดยมีสถานีรถไฟ 10 แห่ง ได้แก่ สถานีรถไฟวังกร่าง บางมูลนาก หอไกร ดงตะขบ ตะพานหิน ห้วยเกตุ หัวดง วังกรด พิจิตร และสถานีรถไฟท่าฬ่อ
โครงสร้างพื้นฐาน > ระยะทางจากตัวเมืองไปยังอำเภอต่าง ๆ

อำเภอสามง่าม 18 กิโลเมตร
อำเภอสากเหล็ก 20 กิโลเมตร
อำเภอโพธิ์ประทับช้าง 21 กิโลเมตร
อำเภอวชิรบารมี 27 กิโลเมตร
อำเภอตะพานหิน 29 กิโลเมตร
อำเภอวังทรายพูน 32 กิโลเมตร
อำเภอทับคล้อ 49 กิโลเมตร
อำเภอบางมูลนาก 51 กิโลเมตร
อำเภอบึงนาราง 54 กิโเมตร
อำเภอโพทะเล 59 กิโลเมตร
อำเภอดงเจริญ 66 กิโลเมตร
วัฒนธรรมและประเพณี > ประเพณีแข่งเรือ

จังหวัดพิจิตรมีการแข่งเรือประเพณีมาเป็นเวลานานแล้วเพราะมีธรรมเนียมว่า วัดใดถ้าจัดงานปิดทองไหว้พระแล้วก็จะต้องจัดงานแข่งเรือควบคู่กันไปด้วย มักจัดกันในฤดูน้ำหลาก ประมาณวันเสาร์-อาทิตย์ต้นเดือนกันยายนของทุกปี ในงานจะมีการแข่งเรือประเพณีและการประกวดขบวนแห่เรือต่าง ๆ ในแม่น้ำน่าน หน้าวัดท่าหลวงมีการจัดกิจจกรรมภายในงานที่น่าสนในมากมาย
การแข่งเรือยาวของหวัดท่าหลวงเริ่มในสมัยท่าเจ้าคุณพระธรรมทัสส์มุนีวงค์ (เอี่ยม) เจ้าอาวาสวัดท่าหลวง และเจ้าคณะจังหวัดพิจิตร เมื่อประมาณ พ.ศ. 2450 ได้กำหนดงานจัดงานแข่งขันเรือตามกำหนดวัน คือ วัน ขึ้น 6 ค่ำ เดือน 11 ของทุกปี ภายหลังน้ำในแม่น้ำน่านลดลงเร็วเกินไป ไม่เหมาะสมจะแข่งขันเรือยาว จึงเปลี่ยนมาเป็นวันขึ้น 6 ค่ำ เดือน 10 และทางวัดแข่งขันเพียงวันเดียว การแข่งขันเรือยาวได้จัดนำผ้าห่มหลวงพ่อเพชรมอบให้เป็นรางวัลสำหรับเรือยาวที่ชนะเลิศ และรองชนะเลิศ ต่อมาได้เปลี่ยนรางวัลเป็นธงที่มีรูปหลวงพ่อเพชรแทน
วัฒนธรรมและประเพณี > ประเพณีกำฟ้า

เป็นประเพณีสำคัญของชาวบ้านป่าแดง ตำบลหนองพยอม อำเภอตะพานหิน ซึ่งเป็นชาวไทยพวน ซึ่งถือปฏิบัติต่อกันมา เป็นเวลาช้านาน จัดตรงกับวันขึ้น 2 ค่ำและ 3 ค่ำ เดือน 3 (ประมาณเดือนกุมภาพันธ์) เพื่อแสดง ความเคารพบูชาเทวดาและพระมหากษัตริย์ เมื่อถึงวันกำฟ้าชาวไทยพรวนจะกลับมายังบ้านของตน เพื่อร่วมทำบุญกับญาติพี่น้อง พบปะสังสรรค์และเล่นกีฬาพื้นบ้าน
ตำนาน > พระพิจิตรเกศคด

ตามตำนานเล่าว่าในสมัยโบราณ พิจิตรเป็นเมืองลูกหลวงของกรุงสุโขทัย เวลามีศึกสงคราม ก็มักจะมีการเกณฑ์ชายฉกรรจ์ชาวพิจิตรไปรบ และนักรบจากเมืองพิจิตรนี้มีความกล้าหาญอย่างยิ่ง ก็มีผู้สงสัยว่าทำไมนักรบเหล่านี้จึงกล้าหาญ ก็ปรากฏว่า ชายฉกรรจ์เหล่านี้ต่างมีพระเครื่อง ที่เป็นวัตถุมงคลติดตัวไปทุกคน และพระเครื่องเหล่านี้ก็แปลกกว่าที่อื่น ๆ คือตรงเศียรพระจะเอียงไม่ตรง เข้าใจว่าพิมพ์ที่นำมาใช้หล่อพระนั้นจะทำไม่ตรง แต่ภายหลังก็เป็นที่นิยมกันว่า พระเครื่องของพระเกจิอาจารย์ต่าง ๆ ที่ทำขึ้นในเมืองพิจิตรในสมัยต่อมามักจะทำเกศให้คด เป็นรูปพิมพ์นิยม จึงเรียกกันติดปากว่า พิจิตรเกศคด
ตำนาน > ตำนานชาละวัน

ชาละวัน เป็นจระเข้ใหญ่เลื่องชื่อแห่งแม่น้ำน่านเก่าเมืองพิจิตร สันนิษฐานว่าเกิดขึ้นในสมัยที่พิจิตรมีเจ้าเมืองปกครอง ตามตำนานกล่าวว่า มีตายายสองสามีภรรยา ออกไปหาปลาพบไข่จระเข้ที่สระน้ำแห่งหนึ่ง จึงเก็บมาฟักเป็นตัวแล้วเลี้ยงไว้ในอ่างน้ำ เพราะยายอยากเลี้ยงไว้แทนลูก ต่อมาจระเข้ตัวใหญ่ขึ้นจึงนำไปเลี้ยงไว้ในสระใกล้บ้านหาปลามาให้เป็นประจำ ต่อมาตายายหาปลามาให้เป็นอาหารไม่พออิ่ม จระเข้ตัวนั้นจึงกินตายายเป็นอาหาร เมื่อขาดคนเลี้ยงดูให้อาหาร จระเข้ใหญ่จึงออกจากสระไปอาศัยอยู่ในแม่น้ำน่านเก่าซึ่งอยู่ห่างจากสระตายายประมาณ 500 เมตร
แม่น้ำน่านเก่าในสมัยนั้นยังอุดมสมบูรณ์ไปด้วยพันธุ์ปลานานาชนิดและมีน้ำบริบูรณ์ตลอดปี ขณะนั้นไหลผ่านบ้านวังกระดี่ทอง บ้านดงเศรษฐี ล่องไปทางใต้ ไหลผ่านบ้านดงชะพลู บ้านคะเชนทร์ บ้านเมืองพิจิตรเก่า บ้านท่าข่อย จนถึงบ้านบางคลาน จระเข้ใหญ่ก็เที่ยวออกอาละวาดอยู่ในแม่น้ำตั้งแต่ย่านเหนือเขตวังกระดี่ทอง ดงชะพลู จนถึงเมืองเก่า แต่ด้วยจระเข้ใหญ่ของตายายได้เคยลิ้มเนื้อมนุษย์แล้ว จึงเที่ยวอาละวาดกัดกินคนทั้งบนบกและในน้ำไม่มีเว้นแต่ละวัน จึงถูกขนานนามว่า "ไอ้ตาละวัน" ตามสำเนียงภาษาพูดของชาวบ้านที่เรียกตามความดุร้ายที่มันทำร้ายคน ไม่เว้นแต่ละวัน ต่อมาก็เรียกเพี้ยนเสียงเป็น "ไอ้ชาละวัน" และเขียนเป็น "ชาลวัน" ตามเนื้อเรื่องในพระราชนิพนธ์ของพระบาทสมเด็จพระพุทธเลิศหล้านภาลัย
ชื่อของชาละวันแพร่สะพัดไปทั่วเพราะเจ้าชาละวันไปคาบเอาบุตรสาวคนหนึ่งของเศรษฐีเมืองพิจิตรขณะกำลังอาบน้ำอยู่ที่แพท่าน้ำาหน้าบ้าน เศรษฐีจึงประกาศให้สนบนหลายสิบชั่ง พร้อมทั้งยกลูกสาวที่มีอยู่อีกคนหนึ่งให้แก่ผู้ที่ฆ่าชาละวันได้ ไกรทอง พ่อค้าจากเมืองล่าง สันนิษฐานว่าจากเมืองนนทบุรี รับอาสาปราบจระเข้ใหญ่ด้วยหอกลงอาคมหมอจระเข้ ถ้ำชาละวันสันนิษฐานว่าอยู่กลางแม่น้ำน่านเก่า ปัจจุบันอยู่ห่างจากที่พักสงฆ์ถ้ำชาละวัน บ้านวังกระดี่ทอง ตำบลย่านยาว ไปทางใต้ประมาณ 300 เมตร ทางลงปากถ้ำเป็นโพรงลึกเป็นรูปวงกลมมีขนาดพอดี จระเข้ขนาดใหญ่มากเข้าได้อย่างสบาย คนรุ่นเก่าได้เล่าถึงความใหญ่โตของชาละวันว่า เวลามันอวดศักดาลอยตัวปริ่มน้ำขวางคลอง ลำตัวของมันจะยาวคับคลอง คือหัวอยู่ฝั่งนี้ หางอยู่ฝั่งโน้น เรื่องชาละวันเป็นเรื่องที่เลื่องลือมาก จนพระบาทสมเด็จพระพุทธเลิศหล้านภาลัยได้ทรงพระราชนิพนธ์บทละครนอกเรื่อง "ไกรทอง" และให้นามจระเข้ใหญ่ว่า "พญาชาลวัน"
สถานที่ท่องเที่ยว

| --- | --- |
 บึงสีไฟ อำเภอเมืองพิจิตร  สวนสัตว์ อำเภอเมืองพิจิตร  สวนสมเด็จพระศรีนครินทร์ อำเภอเมืองพิจิตร  วัดท่าหลวง (วัดราชดิตถาราม) พระอารามหลวง อำเภอเมืองพิจิตร  วัดโพธิ์ประทับช้าง อำเภอโพธิ์ประทับช้าง  วัดมหาธาตุวัดนครชุม อำเภอเมืองพิจิตร  ศาลหลักเมือง อำเภอเมืองพิจิตร  อุทยานเมืองเก่าพิจิตร อำเภอเมืองพิจิตร  วัดโรงช้าง อำเภอเมืองพิจิตร  รูปปั้นพญาชาละวัน อำเภอเมืองพิจิตร  ศาลเจ้าแม่ทับทิม อำเภอเมืองพิจิตร  วัดเขารูปช้าง อำเภอเมืองพิจิตร:  เหมืองแร่ทองคำเขาพนมพา อำเภอวังทรายพูน  บึงน้ำกลัด อำเภอตะพานหิน  พระพุทธเกตุมงคล อำเภอตะพานหิน  วัดหิรัญญาราม อำเภอโพทะเล  วัดท่าช้าง อำเภอบางมูลนาก  วัดห้วยเขน อำเภอบางมูลนาก  วัดทับคล้อ (สวนโพธิสัตว์) อำเภอทับคล้อ  วัดยางสามต้นวนาราม (วัดไตรยาง) อำเภอวังทรายพูน  วัดพระพุทธบาทเขารวก อำเภอตะพานหิน  
บึงสีไฟ
แม่น้ำน่าน หลังวัดท่าหลวง
บุคคลที่มีชื่อเสียง > นักร้อง/นักดนตรี

ปรีติ บารมีอนันต์ (แบงค์) (อดีตสมาชิกวงแคลช) (พ.ศ. 2540 - 2554, พ.ศ. 2561 - 2566)
ยอดรัก สลักใจ (แอ๊ว) หรือ (ส.ต.ท. นิพนธ์ ไพรวัลย์)
จอมขวัญ กัลยา
ภัชชาวีร์ รัตนใหม่
สันติ ดวงสว่าง หรือ (จเร ภู่ทอง)
กิจฏิเมธ ชาญพานิช (โอม) (อดีตสมาชิกมือเบสทรีแมนดาวน์) (พ.ศ. 2556 - 2565)
บุคคลที่มีชื่อเสียง > นักแสดง

จำนงค์ ปิยะโชติ (น้านงค์ เชิญยิ้ม)
จิรายุ ตั้งศรีสุข
อรชร เชิญยิ้ม
บุคคลที่มีชื่อเสียง > นักจัดรายการวิทยุ นักเขียน พิธีกรรายการโทรทัศน์

วีระ ธีรภัทร
บุคคลที่มีชื่อเสียง > นักการเมือง

สนั่น ขจรประศาสน์
กนก วงษ์ตระหง่าน
เกษม วัฒนชัย
ไพฑูรย์ แก้วทอง
ยุพา อุดมศักดิ์
ชูศักดิ์ ศิรินิล
นราพัฒน์ แก้วทอง
ประดิษฐ์ ภัทรประสิทธิ์
ประสพสุข บุญเดช
บุคคลที่มีชื่อเสียง > นักธุรกิจ

เฉลียว อยู่วิทยา
บัญญัติ บรรทัดฐาน

นักการเมืองชาวไทย
| บัญญัติ บรรทัดฐานม> ป.ช. ม.ว.ม. |
| --- | --- |
บัญญัติ ในปี พ.ศ. 2553

สมาชิกสภาผู้แทนราษฎร   แบบบัญชีรายชื่อ
อยู่ในวาระ
เริ่มดำรงตำแหน่ง  6 มกราคม พ.ศ. 2544  (24 ปี 2 เดือน 10 วัน)  แบบสัดส่วน 23 ธันวาคม พ.ศ. 2550 - 10 พฤษภาคม พ.ศ. 2554 (3 ปี 4 เดือน 17 วัน)
รองนายกรัฐมนตรี
ดำรงตำแหน่ง 11 เมษายน พ.ศ. 2543 – 17 กุมภาพันธ์ พ.ศ. 2544  (10 เดือน 6 วัน)
นายกรัฐมนตรี: ชวน หลีกภัย
ดำรงตำแหน่ง 23 กันยายน พ.ศ. 2535 – 12 กรกฎาคม พ.ศ. 2538 (2 ปี 9 เดือน 19 วัน)
นายกรัฐมนตรี: ชวน หลีกภัย
รัฐมนตรีว่าการกระทรวงมหาดไทย
ดำรงตำแหน่ง 11 เมษายน พ.ศ. 2543 – 9 พฤศจิกายน พ.ศ. 2543 (5 เดือน 2 วัน)
นายกรัฐมนตรี: ชวน หลีกภัย
ก่อนหน้า: สนั่น ขจรประศาสน์
ถัดไป: ปุระชัย เปี่ยมสมบูรณ์
รัฐมนตรีว่าการกระทรวงวิทยาศาสตร์ เทคโนโลยีและการพลังงาน
ดำรงตำแหน่ง 11 สิงหาคม พ.ศ. 2529 – 3 สิงหาคม พ.ศ. 2531  (1 ปี 11 เดือน 23 วัน)
นายกรัฐมนตรี: เปรม ติณสูลานนท์
ก่อนหน้า: เล็ก นานา
ถัดไป: ประจวบ ไชยสาส์น
รัฐมนตรีประจำสำนักนายกรัฐมนตรี
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529  (3 ปี 2 เดือน 29 วัน)
นายกรัฐมนตรี: เปรม ติณสูลานนท์
ผู้นำฝ่ายค้านในสภาผู้แทนราษฎร
ดำรงตำแหน่ง 23 พฤษภาคม พ.ศ. 2546 – 5 มกราคม พ.ศ. 2548  (1 ปี 7 เดือน 13 วัน)
นายกรัฐมนตรี: ทักษิณ ชินวัตร
ก่อนหน้า: ชวน หลีกภัย
ถัดไป: อภิสิทธิ์ เวชชาชีวะ
สมาชิกสภาผู้แทนราษฎร   จังหวัดสุราษฎร์ธานี
ดำรงตำแหน่ง 26 มกราคม พ.ศ. 2518 – 9 พฤศจิกายน พ.ศ. 2543  (25 ปี 9 เดือน 14 วัน)
ก่อนหน้า: สงวน กนกวิจิตร
ถัดไป: โกเมศ ขวัญเมือง
หัวหน้าพรรคประชาธิปัตย์
ดำรงตำแหน่ง 20 เมษายน พ.ศ. 2546 – 4 มีนาคม พ.ศ. 2548  (1 ปี 10 เดือน 13 วัน)
ก่อนหน้า: ชวน หลีกภัย
ถัดไป: อภิสิทธิ์ เวชชาชีวะ
 
ข้อมูลส่วนบุคคล
เกิด: เก้าแซ่ แซ่ลิ้ม 15 พฤษภาคม พ.ศ. 2485 (82 ปี) อำเภอกาญจนดิษฐ์ จังหวัดสุราษฎร์ธานี ประเทศไทย
พรรคการเมือง: ประชาธิปัตย์ (2514–ปัจจุบัน)
คู่สมรส: สมนึก บุญชู (หย่า)   จิตติมา สังขะทรัพย์ (ปัจจุบัน)

บัญญัติ บรรทัดฐาน ม.ป.ช. ม.ว.ม. (เกิด 15 พฤษภาคม พ.ศ. 2485) เป็นนักการเมืองชาวไทย เป็นสมาชิกสภาผู้แทนราษฎรแบบบัญชีรายชื่อ สังกัดพรรคประชาธิปัตย์ อดีตรองนายกรัฐมนตรีไทย อดีตรัฐมนตรีหลายกระทรวง อดีตประธานกรรมการสภาที่ปรึกษาพรรคประชาธิปัตย์ และอดีตหัวหน้าพรรคประชาธิปัตย์
ประวัติ

บัญญัติเกิดเมื่อวันที่ 15 พฤษภาคม พ.ศ. 2485 ที่ อำเภอกาญจนดิษฐ์ จังหวัดสุราษฎร์ธานี เดิมชื่อ "เก้าแซ่ แซ่ลิ้ม" เป็นชาวไทยเชื้อสายจีนไหหลำ มีภรรยาคือ จิตติมา สังขะทรัพย์ และบุตรชาย 1 คน คือ ณัฏฐ์ บรรทัดฐาน
บัญญัติสูญเสียมารดาไปตั้งแต่ยังเด็ก ๆ โดยมีพี่สาวเป็นผู้เลี้ยงดู จบการศึกษาระดับมัธยมศึกษาที่โรงเรียนสุราษฎร์ธานี และโรงเรียนอำนวยศิลป์ สำเร็จการศึกษาระดับปริญญาตรี จาก คณะนิติศาสตร์ มหาวิทยาลัยธรรมศาสตร์ แล้วรับราชการเป็นวิทยากร สำนักงานเร่งรัดพัฒนาชนบท ในปี พ.ศ. 2513 ต่อมา
เข้าสู่วงการเมืองเป็น ส.ส. หลายสมัย เคยดำรงตำแหน่งรองนายกรัฐมนตรี และรัฐมนตรีในหลายกระทรวง
การดำรงตำแหน่งทางการเมือง

เป็น ส.ส. ในสังกัดพรรคประชาธิปัตย์ 15 สมัย ในปี พ.ศ. 2518, พ.ศ. 2519, พ.ศ. 2522, พ.ศ. 2526, พ.ศ. 2529, พ.ศ. 2531, พ.ศ. 2535 (ครั้งที่ 1/2), พ.ศ. 2538, พ.ศ. 2539, พ.ศ. 2544, พ.ศ. 2548, พ.ศ. 2550, พ.ศ. 2554, พ.ศ. 2562 พ.ศ. 2566 โดยเป็น ส.ส. ในพื้นที่จังหวัดสุราษฎร์ธานีมาโดยตลอด ยกเว้นในปี พ.ศ. 2544 เป็นต้นมาที่เป็น ส.ส.ระบบบัญชีรายชื่อ และ ส.ส.สัดส่วน
รองเลขาธิการพรรคประชาธิปัตย์ ปี พ.ศ. 2519
เลขานุการรัฐมนตรีว่าการกระทรวงมหาดไทย ปี พ.ศ. 2519
โฆษกพรรคประชาธิปัตย์ ปี พ.ศ. 2522 - พ.ศ. 2523
รัฐมนตรีช่วยว่าการกระทรวงมหาดไทย ปี พ.ศ. 2523 - พ.ศ. 2526
รัฐมนตรีประจำสำนักนายกรัฐมนตรี ปี พ.ศ. 2526 - พ.ศ. 2529
รัฐมนตรีว่าการกระทรวงวิทยาศาสตร์ ปี พ.ศ. 2529 - พ.ศ. 2531
ที่ปรึกษานายกรัฐมนตรี ปี พ.ศ. 2531 - พ.ศ. 2533
รองนายกรัฐมนตรี ปี พ.ศ. 2535-พ.ศ. 2538
รองนายกรัฐมนตรี และ รัฐมนตรีว่าการกระทรวงมหาดไทย ปี พ.ศ. 2543
หัวหน้าพรรคประชาธิปัตย์ พ.ศ. 2546 - พ.ศ. 2548
บทบาททางการเมือง

บัญญัติ บรรทัดฐาน เป็นรองหัวหน้าพรรคประชาธิปัตย์ตั้งแต่ปี พ.ศ. 2530 จนถึงปี พ.ศ. 2546 จึงก้าวขึ้นสู่ตำแหน่งหัวหน้าพรรคในเดือนเมษายนตามการเลือกของสมาชิกพรรค หลังจากชวน หลีกภัย หมดวาระไป และไม่ประสงค์จะดำรงตำแหน่งต่อ บัญญัติ ได้ลาออกจากตำแหน่งหัวหน้าพรรคประชาธิปัตย์ หลังการเลือกตั้งเมื่อปี พ.ศ. 2548 เมื่อพรรคไม่ประสบความสำเร็จ ซึ่งบัญญัติได้กล่าวไว้ก่อนหน้านี้ว่า ถ้าพรรคพ่ายแพ้การเลือกตั้งจะขอลาออก
ได้รับฉายาว่า "บัญญัติ 10 ประการ" เนื่องจากมักพูดหรือให้สัมภาษณ์ติดคำว่า "ประการ" และ "ประการต่อไป"
นายบัญญัติมีบทบาทสำคัญในการต่อสู้คดียุบพรรค โดยได้ดำรงตำแหน่งเป็น ประธานคณะทำงานเตรียมสำนวนคดี และสามารถนำพาพรรครอดพ้นคดียุบพรรคได้สำเร็จ ในขณะที่พรรคคู่แข่งคือ พรรคไทยรักไทย ถูกศาลวินิจฉัยให้ยุบพรรค
ปัจจุบันบัญญัติ บรรทัดฐาน เป็นสมาชิกสภาที่ปรึกษาพรรคประชาธิปัตย์
ในปี พ.ศ. 2562 หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้ง และได้รับการกล่าวถึงทางสื่อมวลชนว่าเป็นหนึ่งในรายชื่อผู้ที่จะถูกเสนอชื่อเป็นประธานสภาผู้แทนราษฎร แต่ต่อมาพรรคประชาธิปัตย์ ได้มีมติเสนอชื่อ ชวน หลีกภัย
สำหรับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญญติได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์ ในลำดับที่ 3 ในฐานะ อดีตหัวหน้าพรรค รองจาก จุรินทร์ ลักษณวิศิษฏ์ หัวหน้าพรรค และ ชวน หลีกภัย อดีตหัวหน้าพรรค
ยศกองอาสารักษาดินแดนชั้นสัญญาบัตร

นายกองเอก กองอาสารักษาดินแดน กระทรวงมหาดไทย เนื่องจากดำรงตำแหน่งเป็น "รองผู้บัญชาการกองอาสารักษาดินแดน" โดยตำแหน่ง
นายกองใหญ่ กองอาสารักษาดินแดน กระทรวงมหาดไทย เนื่องจากดำรงตำแหน่งเป็น "ผู้บัญชาการกองอาสารักษาดินแดน" โดยตำแหน่ง
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2536 –  เหรียญลูกเสือสดุดี ชั้นที่ 1
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)